cometadata/datacite-titles-descriptions-related-identifiers huggingface dataset:
DOI: 10.14457/tu.the.2015.1308
title: การประยุกต์ใช้กระบวนการแปรความต้องการเชิงคุณภาพเพื่อปรับปรุงอุปกรณ์วัดความอ่อนตัวในท่านั่งงอตัว

description: งานวิจัยนี้มีวัตถุประสงค์เพื่อประยุกต์ใช้กระบวนการแปรความต้องการเชิงคุณภาพมาพัฒนาอุปกรณ์วัดความอ่อนตัวในท่านั่งงอตัวที่ช่วยลดความคลาดเคลื่อนที่เกิดจากการละเลยของผู้วัด ซึ่งอุปกรณ์วัดความอ่อนตัวในท่านั่งงอตัวนั้นใช้เป็นเครื่องมือประเมินความยืดหยุ่นกล้ามเนื้อหลังส่วนล่าง และต้นขาด้านหลัง โดยวัดระยะที่สามารถก้มลำตัวไปข้างหน้าให้ได้ไกลที่สุดในขณะนั่งเหยียดขาตรง การขาดความยืดหยุ่นของกล้ามเนื้อดังกล่าวอาจทำให้เกิดปัญหาต่อสุขภาพ เช่น การปวดหลัง และการทรงตัวที่ผิดปกติ กระบวนการแปรความต้องการเชิงคุณภาพเริ่มจากการสร้างแบบสอบถาม และสัมภาษณ์ผู้เชี่ยวชาญ 5 ท่าน ซึ่งเป็นอาจารย์ภาควิชากายภาพบำบัด คณะสหเวชศาสตร์ มหาวิทยาลัยธรรมศาสตร์ จากนั้นนำข้อมูลที่ได้มาแปลงเป็นความต้องการของผู้ใช้งาน เพื่อกำหนดคุณลักษณะของผลิตภัณฑ์ที่ทำการพัฒนาโดยใช้เทคนิคการทำบ้านคุณภาพ ผลที่ได้พบว่าคุณลักษณะของผลิตภัณฑ์ที่มีความสำคัญสูงสุด 5 อันดับแรก คือ มีตัวเลขที่ชัดเจนอ่านได้ง่าย สามารถพับเก็บได้ มีสายสะพายหรือ ติดล้อลาก หน้าจอแสดงผลแบบดิจิตอล และมีที่รองนั่งติดมากับตัวกล่อง ตามลำดับ แต่ในงานวิจัยนี้ได้เลือกใช้มาตรวัดแบบไม้บันทัด แทนการใช้หน้าจอดิจิตอล เนื่องจากผู้เชี่ยวชาญทั้ง 5 ท่านยอมรับได้ และมีราคาถูก หลังจากได้สร้างเครื่องต้นแบบเสร็จเรียบร้อยแล้ว ได้นำไปให้ผู้เชี่ยวชาญประเมินความสามารถในการใช้งาน พบว่าความพึงพอใจโดยรวมของผู้เชี่ยวชาญที่มีต่ออุปกรณ์วัดความอ่อนตัวแบบเก่าอยู่ในระดับ 8 คะแนน ส่วนอุปกรณ์แบบใหม่มีความพึงพอใจอยู่ในระดับ 8.75 คะแนน ดังนั้นความพึงพอใจที่มีต่ออุปกรณ์วัดความอ่อนตัว (โดยภาพรวม) ของอุปกรณ์แบบใหม่มากกว่าอุปกรณ์แบบเก่า
DOI: 10.14457/tu.the.2015.1309
title: ปัจจัยความเร็วรอบและความเร็วการเดินเชื่อมของโลหะอลูมิเนียมผสม 6061-T6 ในการเชื่อมแบบหมุนเสียดทาน

description: งานวิจัยนี้มีวัตถุประสงค์เพื่อศึกษาปัจจัยความเร็วรอบและความเร็วการเดินเชื่อมของโลหะอลูมิเนียมผสม 6061-T6 ในการเชื่อมแบบหมุนเสียดทาน โดยการศึกษากระบวนการเชื่อมในทิศทางการขึ้นรูปโลหะอลูมิเนียมผสม 2 ทิศทาง คือ การเชื่อมในทิศทางขนานกับทิศทางการขึ้นรูป และการเชื่อมในทิศทางตั้งฉากกับทิศทางการขึ้นรูป ในการทดลอง ชิ้นงานมีขนาด กว้าง 55 มิลลิเมตร ยาว 55 มิลลิเมตร หนา 3 มิลลิเมตร และเครื่องมือที่ใช้ในการเชื่อมเป็นสลักแกนหมุนแบบทรงกระบอกมีเกลียวทาด้วยเหล็กเครื่องมือ SKD 61 มีขนาดเส้นผ่าศูนย์กลางของบ่า 10.5 มิลลิเมตร ความยาวของสลักแกนหมุน 2.75 มิลลิเมตร และเส้นผ่าศูนย์กลางของสลักแกนหมุนตามมาตรฐานเกลียว M4x0.7 มีขนาด 3.54 มิลลิเมตร และทาการเชื่อมแบบต่อชน ปัจจัยที่ทาการศึกษา ได้แก่ ความเร็วรอบ 660-1320 รอบ/นาที และความเร็วในการเดินเชื่อมที่ 30-90 มิลลิเมตร/นาที ชิ้นงานที่ผ่านการเชื่อมนาไปตรวจสอบโครงสร้างมหภาคและโครงสร้างจุลภาค และทดสอบคุณสมบัติทางกล ได้แก่ การวัดค่าความแข็งและความแข็งแรงเพื่อหาแนวโน้มของปัจจัยที่มีผลต่อการเชื่อมโลหะผสม 6061-T6 ผลการทดลองพบว่าจากการตรวจสอบโครงสร้างมหภาคไม่พบข้อบกพร่องที่ผิว การตรวจสอบโครงสร้างจุลภาคที่บริเวณโลหะเดิม (BM) บริเวณรอยเชื่อม (NZ) และบริเวณที่ได้รับผลกระทบจากความร้อน (TMAZ and HAZ) ของชิ้นงาน พบการกระจายตัวของอนุภาคเฟสที่สองในบริเวณรอยเชื่อมและบริเวณที่ได้รับผลกระทบจากความร้อนมีปริมาณน้อยกว่าในบริเวณโลหะเดิม ทาให้ค่าความแข็งในบริเวณรอยเชื่อมและบริเวณที่ได้รับผลกระทบจากความร้อนมีค่าน้อยกว่าบริเวณโลหะเดิม ค่าความแข็งแรงเปลี่ยน แปลงอยู่ในช่วง 145-185 MPa ความเร็วรอบแกนหมุนและความเร็วเดินเชื่อมที่สูงมากขึ้นทำให้ความแข็งแรงสูงมากขึ้น ชิ้นงานทดสอบความแข็งแรงดึงทุกชิ้นขาดในบริเวณ TMAZ ซึ่งเป็นบริเวณใกล้เคียงกับโพรง อาจเกิดขึ้นเนื่องจากรอยร้าวขนาดเล็กที่เกิดขึ้นใกล้บริเวณที่เกิดโพรง
DOI: 10.14457/tu.the.2015.1310
title: การพัฒนาชุดเพลาข้อเหวี่ยงสำหรับเครื่องยนต์รถลมอัด

description: งานวิจัยนี้มีจุดประสงค์ในการพัฒนาชุดเพลาข้อเหวี่ยงสำหรับเครื่องยนต์ที่จะขับเคลื่อนด้วยลมอัด โดยนำเครื่องยนต์แบบลูกสูบเดียว มาวิเคราะห์หาค่าการเยื้องศูนย์ของชุดเพลาข้อเหวี่ยงกับสลักลูกสูบ ในการทำงานของเครื่องยนต์จะมีการเคลื่อนที่ขึ้นลงของลูกสูบที่ส่งผลต่อการเสียดสีของชุดลูกสูบกับกระบอกสูบ ผลที่ได้เกิดความเสียหายต่อลูกสูบ กระบอกสูบ แบริ่งก้านสูบและแบริ่งเพลาข้อเหวี่ยงเมื่อมีการหล่อลื่นไม่ทั่วถึง จากการวิเคราะห์หาค่าการเยื้องศูนย์ของชุดเพลาข้อเหวี่ยงแบบเดิมพบว่า ในการหมุนของเครื่องยนต์ 1 รอบ (360 องศา) พบว่ามีค่าเยื้องศูนย์มากที่สุดในตำแหน่งการเคลื่อนที่ 90 องศา และ 270 องศา ที่ระยะค่าเยื้องศูนย์ 30 มม. งานวิจัยนี้จึงได้ศึกษาคุณสมบัติทางกลแล้วทำการออกแบบและพัฒนาชุดเพลาข้อเหวี่ยงให้มีประสิทธิภาพมากยิ่งขึ้น โดยยืดอายุการใช้งานของชิ้นส่วนต่างๆ เพื่อความเหมาะสมสำหรับการใช้พลังลมอัดในการขับเคลื่อน ชุดเพลาข้อเหวี่ยงที่พัฒนาขึ้นเป็นแบบชนิดฟันเฟืองในการขับเคลื่อนลูกสูบขึ้นลงโดยก้านลูกสูบจะอยู่แนวดิ่งและจับยึดกับลูกสูบแบบยึดแน่นไม่มีการแกว่ง การเคลื่อนที่ขึ้นลงทำได้ด้วยเฟืองปลายก้านลูกสูบที่มีจุดสวมแกนกลางเยื้องศูนย์จากจุดกึ่งกลางเฟือง เพื่อควบคุมการขึ้นลงของลูกสูบ ผลที่ได้ทำให้ค่าเยื้องศูนย์ของเพลาข้อเหวี่ยงเท่ากับ 0 มม. ส่งผลให้การเสียดสีลดน้อยลง และอายุการใช้งานชิ้นส่วนต่างๆ เพิ่มขึ้น
DOI: 10.14457/tu.the.2015.1311
title: การปรับปรุงวิธีการบรรจุวุ้นเส้นโดยประยุกต์ใช้หลักการยศาสตร์

description: ปัจจุบันพนักงานในกระบวนการบรรจุวุ้นเส้นลงบรรจุภัณฑ์มีการบาดเจ็บเรื้อรังบริเวณมือ, ข้อมือ และแขน โดยมีสาเหตุจากท่าทางการทางานที่ไม่เหมาะสมตามหลักการยศาสตร์ งานวิจัยนี้จึงมีวัตถุประสงค์เพื่อนาวิธีทางการยศาสตร์มาช่วยแก้ปัญหาที่เกิดขึ้นในปัจจุบันด้วยการปรับปรุงวิธีการทางานของพนักงานให้มีค่าความเสี่ยงทางการยศาสตร์ และการบาดเจ็บลดลง โดยนาแผนภูมิการทางานของมือซ้ายและมือขวามาบันทึกการทางานของพนักงาน และประเมินท่าทางด้วยวิธี Rapid Upper Limb Assessment; RULA ผลการวิเคราะห์พบว่าลักษณะงานในปัจจุบันมีค่าความเสี่ยงทางการยศาสตร์โดยรวมอยู่ระดับ 4 หมายถึง มีปัญหาด้านการยศาสตร์ควรปรับปรุงแก้ไขทันที งานวิจัยนี้จึงปรับเปลี่ยนท่าทางการทางาน ตาแหน่งการทางาน และสร้างอุปกรณ์ช่วยลดการออกแรงในการทางาน ผลการประเมินหลังการปรับปรุงการทางานพบว่าค่าความเสี่ยงทางการยศาสตร์บริเวณมือ ข้อมือ และแขน มีค่าโดยรวมอยู่ระดับ 2 ซึ่งค่าที่ได้ลดลงเมื่อเทียบกับผลการประเมินก่อนปรับปรุงการทางาน ทาให้โอกาสเกิดการบาดเจ็บจากการทางานลดลงด้วยเช่นกัน พร้อมทั้งสามารถรวมสองสายการผลิตให้เป็นหนึ่งสายการผลิต และเวลาการทางานในหนึ่งรอบลดลงจาก 4.35 วินาที เป็น 4 วินาที คิดเป็นร้อยละ 8.05 ส่งผลให้มีผลผลิตเพิ่มขึ้นร้อยละ 8.75 ด้วย
DOI: 10.14457/tu.the.2015.1312
title: การจัดเส้นทางเดินรถเพื่อส่งสินค้าหลายจุดที่มีเงื่อนไขกรอบเวลาและข้อจำกัดเวลาการทำงาน

description: งานวิจัยนี้เป็นการนำเสนอการจัดเส้นทางเดินรถที่มีเงื่อนไขกรอบเวลาและข้อจำกัดเวลาการทำงานเพื่อขนส่งไปยังลูกค้าหลายจุดโดยมีท่ารถเดี่ยวตั้งอยู่ที่คลังสินค้า การแก้ปัญหาโดยใช้วิธีอาณาจักรมดมีการพิจารณาเงื่อนไขกรอบเวลา น้ำหนักบรรทุก และข้อจำกัดเวลาการทำงาน แล้วนำมาสร้างขั้นตอนวิธีทางคอมพิวเตอร์ ทำให้สามารถได้คำตอบที่เหมาะสมภายใต้เวลาอันรวดเร็ว เส้นทางการขนส่งสินค้าที่เป็นไปได้ขึ้นอยู่กับความต้องการสินสินค้าและเวลาส่งสินค้าของลูกค้า การพิจารณาเส้นทางการเดินรถประกอบด้วย เวลาออกรถจากท่ารถ เวลามาถึงลูกค้าเร็วที่สุด เวลาถึงลูกค้าช้าสุด และเวลากลับมายังท่ารถ โดยระยะเวลาการเดินทางเป็นไปตามแผนการขนส่งและภายใต้ข้อจำกัดเวลาการทำงานที่กำหนด ผลที่ได้ทำให้เกิดเวลารอคอยน้อยที่สุด ใช้ระยะทางและเวลาเดินทางโดยรวมในแต่ละเส้นทางน้อยที่สุด การทดสอบกรณีศึกษามีจำนวนลูกค้า 60 ราย มีข้อจำกัดการทำงาน 8 ชั่วโมงต่อวัน โดยผลลัพธ์ที่เกิดขึ้นพบว่า การจัดเส้นทางการเดินรถด้วยวิธีอาณาจักรมดให้คำตอบดีกว่าวิธีฮิวริสติกส์ สามารถลดระยะทางในการเดินลดได้เฉลี่ยร้อยละ 4.22 และสามารถลดระยะเวลาในการขนส่งลงได้เฉลี่ยร้อยละ 6.93 งานวิจัยนี้ยังมีการวิเคราะห์ความอ่อนไหวโดยการเพิ่มและลดความเร็วร้อยละ 10, 20 และ 30 พบว่าระยะทางในการเดินรถมีการเปลี่ยนแปลงไม่เกินร้อยละ 0.36 แต่จะมีผลต่อระยะเวลาในการขนส่งซึ่งเปลี่ยนแปลงสูงสุดร้อยละ 29.18 ที่ความเร็วในการเดินลดรถลงร้อยละ 30 นอกจากนี้ยังพบว่าจำนวนมดและอัตราการระเหยของฟีโรโมนมีผลต่อการจัดเส้นทางการเดินรถ กล่าวคือ เมื่อจำนวนมดมากขึ้นก็จะส่งผลให้ระยะทางและเวลาในการเดินรถลดลง แต่เมื่ออัตราการระเหยของฟีโรโมนสูงขึ้นจะส่งผลให้ระยะทางและเวลาที่ใช้ในการเดินรถสูงขึ้นด้วย
DOI: 10.14457/tu.the.2015.1313
title: การประยุกต์เทคนิคการกระจายหน้าที่คุณภาพในธุรกิจกล้ายางพารา

description: งานวิจัยนี้เป็นการประยุกต์เทคนิคการกระจายหน้าที่คุณภาพเพื่อหาวิธีตอบสนองความต้องการของลูกค้าสำหรับธุรกิจกล้ายางพารา โดยวิธีดำเนินการวิจัยเริ่มจากการรวบรวมเสียงของลูกค้า (Voice of customer) มาแปลงเป็นความต้องการของลูกค้า จากนั้นนำความต้องการของลูกค้ามาออกแบบสอบถามและสำรวจความคิดเห็นเพื่อจัดลำดับความความสำคัญและระดับความพึงพอใจของลูกค้า  ความต้องการของลูกค้าที่คัดเลือกได้จากการจัดลำดับจะถูกนำไปวิเคราะห์ด้วย QFD 4 เฟส ที่มีความสัมพันธ์กัน ซึ่งผลจากการวิเคราะห์นำไปสู่การสร้างแนวทางในการปรับปรุงผลิตภัณฑ์และขั้นตอนการทำงานที่มุ่งเน้นการตอบสนองความต้องการของลูกค้าอย่างสูงสุด
DOI: 10.4225/08/5ae7b7b1b65c8
title: Data set for modelling scintillation of PSR J1141-6545

description: This data set contains the data and processing scripts used by Reardon et al. for their paper entitled "Modelling relativistic and annual variations in the scintillation of PSR J1141-6545 for precise astrometry"
DOI: 10.5281/zenodo.1238142
title: Binary Black-Hole Simulation Sxs:Bbh:0860

description: Simulation of a black-hole binary system evolved by the SpEC code.
DOI: 10.5281/zenodo.1238144
title: Binary Black-Hole Simulation Sxs:Bbh:0718

description: Simulation of a black-hole binary system evolved by the SpEC code.
DOI: 10.5281/zenodo.1238874
title: Binary Black-Hole Simulation Sxs:Bbh:1343

description: Simulation of a black-hole binary system evolved by the SpEC code.
DOI: 10.5281/zenodo.1238875
title: Binary Black-Hole Simulation Sxs:Bbh:1343

description: Simulation of a black-hole binary system evolved by the SpEC code.
DOI: 10.5281/zenodo.1239220
title: Binary Black-Hole Simulation Sxs:Bbh:1261

description: Simulation of a black-hole binary system evolved by the SpEC code.
DOI: 10.5281/zenodo.1239221
title: Binary Black-Hole Simulation Sxs:Bbh:1261

description: Simulation of a black-hole binary system evolved by the SpEC code.
DOI: 10.14457/tu.the.2015.1314
title: การจัดสรรทรัพยากรการผลิตที่เหมาะสมที่สุดด้วยวิธีการจำลองสถานการณ์และวิธีการเชิงพันธุกรรมในอุตสาหกรรมอิเล็กทรอนิกส์

description: งานวิจัยนี้มีวัตถุประสงค์เพื่อวิเคราะห์หาจำนวนทรัพยากรการผลิต เพื่อรองรับความต้องการของลูกค้า ที่เพิ่มขึ้นในอนาคต โดยใช้ข้อมูลจากบริษัทผลิตชิ้นส่วนอิเล็กทรอนิกส์ที่ประสบปัญหาด้านการตัดสินใจในลงทุนทรัพยากรในการผลิต งานวิจัยนี้ประยุกต์ใช้เทคนิคการจำลองสถานการณ์ร่วมกับวิธีเชิงพันธุกรรมเพื่อหาจำนวนคนและเครื่องจักรที่เหมาะสมของแต่ละสถานีงานภายใต้เงื่อนไขของการใช้อรรถประโยชน์จากคนและเครื่องจักร ผลการทดลองแสดงว่าวิธีการหาคำตอบดังกล่าวที่ได้สามารถตอบสนองวัตถุประสงค์ และทำให้สามารถตัดสินใจลงทุนทรัพยากรการผลิตเมื่อความต้องการเปลี่ยนแปลงได้อย่างมีประสิทธิภาพ
DOI: 10.14457/tu.the.2015.1315
title: การศึกษาแนวทางการพัฒนาความพึงพอใจในการทำงานของพนักงาน: กรณีศึกษาองค์การผู้ประกอบการโลจิสติกส์

description: งานวิจัยนี้เป็นการศึกษาแนวทางการพัฒนาความพึงพอใจในการทำงานของพนักงานองค์การผู้ประกอบการโลจิสติกส์ โดยมีวัตถุประสงค์ เพื่อศึกษาในด้านปัจจัยด้านบุคคล ปัจจัยด้านงาน ปัจจัยด้านการจัดการ ปัจจัยด้านสิ่งแวดล้อมที่ส่งผลต่อความผูกพันต่อองค์การ ซึ่งพิจารณาจาก การยอมรับในเป้าหมายขององค์การ การทำงานอย่างเต็มความสามารถ ความรู้สึกมีส่วนร่วมและเป็นส่วนหนึ่งขององค์การ โดยศึกษากับกลุ่มตัวอย่างที่เป็น พนักงานระดับเจ้าหน้าที่ปฏิบัติการ เจ้าหน้าที่ปฏิบัติการอาวุโส หัวหน้าแผนก ผู้จัดการส่วน ผู้จัดการฝ่าย จำนวน 225 คน จากประชากรทั้งหมด 300 คน การวิจัยเก็บรวบรวมข้อมูลโดยการใช้แบบสอบถาม ทำการวิเคราะห์ข้อมูล โดยใช้โปรแกรมสำเร็จรูป Minitab สถิติที่ใช้ในการวิเคราะห์ข้อมูลได้แก่การวิเคราะห์ความแปรปรวนแบบทางเดียว เพื่อใช้ทดสอบปัจจัยที่มีผลต่อความผูกพันต่อองค์การและใช้การทดสอบ Tukey เพื่อระบุระดับปัจจัยที่มีความผูกพันต่อองค์การ ผลการวิจัยจะทำให้ผู้บริหารองค์การทราบแนวทางการจัดการที่ส่งผลต่อความผูกพันต่อองค์การของพนักงาน ซึ่งจะเป็นประโยชน์ในการบริหารงานเพื่อให้เกิดประสิทธิภาพที่ดีขึ้นต่อไป
DOI: 10.14457/tu.the.2015.1316
title: การหาค่าระดับปัจจัยที่ส่งผลต่อความแข็งแรงของรอยเชื่อมท่อทองแดงที่ดีที่สุดแบบอัลตร้าโซนิค

description: งานวิจัยนี้มีวัตถุประสงค์เพื่อหาค่าของปัจจัยที่ทำให้รอยเชื่อมท่อทองแดงแบบอัลตร้า   โซนิคมีความสามารถในการทนแรงดันได้สูงที่สุด โดยตัวแปรที่ได้ศึกษามี 4 ตัวแปร ได้แก่ เวลาบีบท่อทองแดง เวลาเชื่อมของท่อทองแดง แรงดันลมบีบท่อทองแดง และระยะการสั่นของหัวโซนาโทรด โดยการประยุกต์ใช้หลักการออกแบบการทดลอง โดยการใช้การทดลองแบบแฟคทอเรียล 24 ซึ่งพบว่า เวลาบีบท่อทองแดง แรงดันลมบีบท่อทองแดง และระยะการสั่นของหัวโซนาโทรดนั้น มีอิทธิพลต่อความสามารถในการทนแรงดันของรอยเชื่อมที่ท่อทองแดง ที่แตกต่างกันอย่างมีนัยสำคัญที่ระดับ  เท่ากับ 0.05 ปัจจัยที่มีอิทธิพลต่อค่าความแข็งแรงถูกนำมาทำการออกแบบการทดลองอีกครั้ง โดยใช้วิธีการพื้นผิวตอบสนองแบบ บ็อกซ์-เบนเกน โดยที่ค่าที่เหมาะสมในการปรับตั้งค่าปัจจัยที่ทำให้มีค่าความแข็งแรงของรอยเชื่อมท่อทองแดงที่ดีที่สุด คือ เวลาบีบท่อทองแดงที่ 0.86 วินาที แรงดันลมบีบท่อทองแดงที่ 4.35 บาร์ และค่าระยะการสั่นของหัวโซนาโทรดที่ 27 ไมโครเมตร เมื่อนำระดับที่เหมาะสมในการปรับตั้งค่าปัจจัยไปทดสอบเพื่อยืนยันผลการวิจัย พบว่าค่าความแข็งแรงของรอยเชื่อมท่อทองแดงจะมีค่าระหว่าง 20.6–21.1 MPa และไม่พบปัญหาด้านคุณภาพของรอยเชื่อมท่อทองแดง
DOI: 10.14457/tu.the.2016.897
title: มาตรการทางกฎหมายในการป้องกันมลพิษทางน้ำที่เกิดจากพลาสติกไมโครบีดส์

description: ไมโครบีดส์ เป็นส่วนผสมในเครื่องสำอางชนิดที่ต้องล้างออก เพื่อวัตถุประสงค์ในการขัดและผลัดเซลล์ผิวให้เกิดความเรียบเนียนและกระจ่างใส แต่ผู้บริโภคส่วนใหญ่อาจไม่ทราบว่าการใช้การไมโครบีดส์นั้นอาจก่อให้เกิดผลกระทบต่อสิ่งแวดล้อมทางน้ำตามมาได้ เนื่องจาก ไมโครบีดส์นั้นแท้จริงแล้วทำมาจากพลาสติกสังเคราะห์ที่มีขนาดเล็กมาก โดยส่วนใหญ่มีขนาดเส้นผ่านศูนย์กลางน้อยกว่า 5 มิลลิเมตร รายงานการศึกษาพบว่าภายหลังการชำระล้างพลาสติกไมโครบีดส์จะไหลออกสู่สิ่งแวดล้อมทันทีโดยผ่านระบบระบายน้ำเสียของบ้านเรือนหรืออาคารต่าง ๆ โดยที่ระบบระบายน้ำเสียไม่สามารถดักกรองได้ และพลาสติกเหล่านั้นคจะคงอยู่ในสิ่งแวดล้อมทางน้ำโดยไม่ย่อยสลาย จึงมีโอกาสที่พลาสติกไมโครบีดส์จะปะปนเข้าสู่ระบบห่วงโซ่อาหารได้ โดยเป็นอาหารของสิ่งมีชีวิตในน้ำโดยเข้าใจผิด ผลกระทบที่จะเกิดขึ้นต่อสิ่งแวดล้อมนั้นจะเป็นปัญหาที่ตามมาในระยะยาวที่ยากที่จะแก้ไข ดังนั้น วิทยานิพนธ์เล่มนี้ผู้เขียนจึงได้ทำการศึกษาถึงมาตรการทางกฎหมายของไทยที่เกี่ยวข้องเพื่อใช้ในการป้องกันการเกิดปัญหามลพิษทางน้ำที่เกิดจากพลาสติกไมโครบีดส์ จากการศึกษามาตรการทางกฎหมายของไทยข้างต้นพบว่ายังไม่พบว่ามีมาตรการทางกฎหมายที่ใช้ในการจัดการกับพลาสติกไมโครบีดส์โดยตรง ผู้เขียนจึงได้ศึกษามาตรการทางกฎหมายของต่างประเทศเพื่อเป็นแนวทางในการเสนอแนะมาตรการทางกฎหมายที่จะนำมาปรับใช้กับประเทศไทย ได้แก่ มาตรการทางกฎหมายของสหรัฐอเมริกา มาตรการของสหภาพยุโรป และมาตรการทางกฎหมายของแคนาดาวิทยานิพนธ์ฉบับนี้ผู้เขียนได้เสนอแนะมาตรการทางกฎหมายในการป้องกันมลพิษทางน้ำที่เกิดจากพลาสติกไมโครบีดส์สำหรับประเทศไทย โดยแบ่งออกเป็น 2 ระยะ ดังนี้ มาตรการระยะแรกมีเป้าหมายเพื่อเป็นการทำความเข้าใจและประกาศเตือนให้ผู้บริโภคและผู้ผลิตได้ทราบถึงผลกระทบของพลาสติกไมโครบีดส์ต่อสิ่งแวดล้อม และมาตรการระยะยาวซึ่งเป็นการกำหนดมาตรการทางกฎหมายที่มีสภาพบังคับที่ชัดเจนเพื่อให้เกิดการป้องกันมลพิษได้อย่างมีประสิทธิภาพ ได้แก่ มาตรการในการกำหนดให้พลาสติกไมโครบีดส์เป็นวัตถุอันตราย ภายใต้พระราชบัญญัติวัตถุอันตราย พ.ศ. 2535 มาตรการในการควบคุมผลิตภัณฑ์ที่มีส่วนผสมของพลาสติกไมโครบีดส์ ภายใต้พระราชบัญญัติเครื่องสำอาง พ.ศ. 2558 และมาตรการในการกำหนดให้เครื่องสำอางที่มีส่วนผสมของพลาสติกไมโครบีดส์เป็นสินค้าต้องห้ามนำเข้ามาในราชอาณาจักร ภายใต้พระราชบัญญัติว่าด้วยการส่งออกไปนอกราชอาณาจักรและการนำเข้ามาในราชอาณาจักรซึ่งสินค้า พ.ศ 2522
DOI: 10.14457/tu.the.2016.898
title: การประกันภัยความรับผิดในความเสียหายต่อสิ่งแวดล้อม ในโครงการหรือกิจการที่อาจก่อให้เกิดผลกระทบต่อชุมชนอย่างรุนแรง

description: จากเหตุการณ์ความเสียหายทางสิ่งแวดล้อมที่ผ่านมาของประเทศไทย ไม่ว่าจะเป็นความเสียหายจากเหตุการณ์ปัญหามลพิษทางอากาศที่เกิดขึ้น ณ โรงไฟฟ้าแม่เมาะ จังหวัดลำปาง หรือความเสียหายในเหตุการณ์มลพิษทางน้ำที่เกิดขึ้น ณ ลำห้วยคลิตี้ จังหวัดกาญจนบุรี แสดงให้เห็นถึงกลไกที่รัฐใช้เพื่อป้องกันและเยียวยาผลกระทบจากมลพิษได้อย่างชัดเจนว่ายังไม่เพียงพอต่อการชดเชยหรือเยียวยาความเสียหายที่เกิดขึ้นต่อคุณภาพสิ่งแวดล้อม ทรัพยากรธรรมชาติ และความเสียหายของประชาชนในชุมชน ซึ่งจากการศึกษาสามารถสรุปสาเหตุของปัญหาในการชดเชยและเยียวยาความเสียหายได้ 3  ประการ ดังนี้ประการแรก ประเด็นปัญหาความล่าช้าในการชดเชยความเสียหายประการที่สอง ประเด็นข้อจำกัดความสามารถในการชดเชยความเสียหายของผู้ก่อมลพิษ และประการที่สาม ปัญหากระบวนการในการชดใช้ค่าสินไหมทดแทนและการเยียวยาความเสียหายต่อผู้ได้รับผลกระทบ และทรัพยากรธรรมชาติและสิ่งแวดล้อมด้วยเหตุนี้ ระบบการประกันภัยจึงได้ถูกคิดค้นและนำมาใช้เพื่อเป็นเครื่องมือในการจัดการความเสี่ยงภัยด้านสิ่งแวดล้อม เพื่อช่วยเสริมสร้างความมั่นคงให้กับระบบเศรษฐกิจของชาติ รวมถึงช่วยเป็นหลักประกันความเสี่ยงให้แก่ทรัพยากรธรรมชาติ สิ่งแวดล้อม และบุคคลหรือชุมชน    ผู้ได้รับผลกระทบจากการดำเนินการในอันที่อาจก่อให้เกิดความเสียหายทางสิ่งแวดล้อมขึ้น โดยเป็นกลไกเพื่อทำให้มั่นใจว่าความเสียหายที่จะเกิดขึ้นแก่ทรัพยากรธรรมชาติและสิ่งแวดล้อม รวมถึงบุคคลชุมชนที่ได้รับผลกระทบนั้นจะได้รับการชดเชยเยียวยาได้ทันท่วงทีภายใต้เงื่อนไขความคุ้มครองตามที่กำหนดไว้ในกรมธรรม์ นอกจากนี้ ยังช่วยส่งเสริมและสื่อสารให้การดำเนินกิจกรรมในระบบเศรษฐกิจได้รับรู้และตระหนักถึงต้นทุนทางสิ่งแวดล้อมไปด้วยในขณะเดียวกันโดยปกติทั่วไป ระบบประกันภัยความรับผิดในภาคบังคับนั้น อาจถูกกำหนดขึ้นเพื่อบังคับใช้กับโครงการ หรือกิจการต่างๆ ที่ดำเนินการไปในลักษณะที่ก่อให้เกิดผลกระทบต่อสิ่งแวดล้อม แต่ในวิทยานิพนธ์ฉบับนี้จะมุ่งศึกษาเฉพาะการบังคับให้มีประกันภัยความรับผิดในความเสียหายต่อสิ่งแวดล้อมขึ้นสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติและสุขภาพตามประกาศกระทรวงทรัพยากรธรรมชาติและสิ่งแวดล้อม เรื่อง กำหนดประเภท ขนาด และวิธีปฏิบัติสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรง ทั้งทางด้านคุณภาพสิ่งแวดล้อม ทรัพยากรธรรมชาติและสุขภาพทั้ง 12 โครงการ เนื่องจากเป็นโครงการที่มีขนาดใหญ่และมีความเสี่ยงที่จะก่อให้เกิดความเสียหายแก่ทรัพยากรธรรมชาติ สิ่งแวดล้อม รวมถึงคุณภาพชีวิต และสุขภาพของประชาชนในชุมชนบริเวณใกล้เคียงได้เป็นอย่างมาก จึงเห็นควรบังคับให้โครงการหรือกิจการ ทั้ง 12 โครงการที่ถูกกำหนดนี้ เป็นต้นแบบในการศึกษาเพื่อบังคับให้มีประกันภัยความรับผิดในความเสียหายต่อสิ่งแวดล้อมสำหรับโครงการหรือกิจการอื่นที่มีความเสี่ยงที่จะส่งผลกระทบต่อสิ่งแวดล้อมต่อไป
DOI: 10.14457/tu.the.2016.899
title: สถานประกอบการถาวรในบริบทกฎหมายไทย

description: สถานประกอบการถาวรเป็นเรื่องที่ใช้ในการชี้สิทธิในการจัดเก็บภาษีเงินได้จากกำไรธุรกิจที่เกิดขึ้นระหว่างประเทศแหล่งเงินได้ และประเทศถิ่นที่อยู่ หากมีสถานประกอบการถาวรอยู่ในประเทศแหล่งเงินได้ อนุสัญญาภาษีซ้อนฯ จะกำหนดให้สิทธิกับประเทศแหล่งเงินได้ในการจัดเก็บภาษีเงินได้ที่ได้รับจากกำไรธุรกิจ แต่หากไม่มีสถานประกอบการถาวรอยู่ในประเทศแหล่งเงินได้ สิทธิในการจัดเก็บภาษีที่เกิดขึ้นจากกำไรธุรกิจนั้นจะกลับไปเป็นสิทธิของประเทศถิ่นที่อยู่ ตามอนุสัญญาภาษีซ้อนฯ ในข้อบทที่ 5 เรื่องสถานประกอบการถาวร ในวรรคแรกบัญญัติว่าสถานประกอบการถาวรหมายความถึงสถานธุรกิจประจำ และมีบทบัญญัติที่กำหนดให้ถือว่าเป็นสถานประกอบการถาวรในลักษณะอื่นอีก ได้แก่ โครงการก่อสร้าง การให้บริการ และตัวแทน ซึ่งเมื่อทำการศึกษาตามประวัติศาสตร์แล้วพบว่าสถานธุรกิจประจำนี้คือความหมายโดยดั้งเดิมของสถานประกอบการถาวรซึ่งสืบย้อนนับตั้งแต่ได้เริ่มมีการใช้อนุสัญญาภาษีซ้อนฯ ขึ้นเป็นฉบับแรกในโลก และต่อมาจึงได้มีพัฒนาการอย่างต่อเนื่องจนกระทั่งเกิดเป็นสถานประกอบการถาวรในลักษณะอื่นๆ ตามต้นแบบของ OECD และ UN ดังที่ยอมรับใช้บังคับอยู่ในปัจจุบัน แต่ทั้งนี้ การบังคับใช้ข้อบทเรื่องสถานประกอบการถาวรในปัจจุบันยังคงมีปัญหาอันเกิดขึ้นเนื่องจากแนวคิดพื้นฐานของสถานประกอบการถาวรนั้นอิงอยู่กับสถานธุรกิจประจำซึ่งเมื่อเข้าสู่ยุคอินเทอร์เน็ต การดำเนินธุรกรรมระหว่างประเทศนั้นไม่จำเป็นต้องมีการจัดตั้งสถานธุรกิจประจำขึ้นในประเทศแหล่งเงินได้ก็สามารถดำเนินธุรกรรมและได้รับเงินได้จากกำไรธุรกิจเป็นจำนวนมากได้ สำหรับแนวความคิดในเรื่องสถานประกอบการถาวรภายใต้บริบทกฎหมายไทยนั้นพบในกฎหมายรัษฎากร กฎหมายลำดับรอง แนวคำวินิจฉัยข้อหารือของกรมสรรพากร และคำพิพากษาของศาลฎีกา แต่แนวความคิดในเรื่องสถานประกอบการถาวรในบริบทกฎหมายไทยนั้นไม่เป็นไปตามแนวความคิดในเรื่องสถานประกอบการถาวรตามต้นแบบของ OECD และ UN ซึ่งการจะทำการปรับปรุง หรือแก้ไขกฎหมายนั้นจะต้องมีความเข้าใจถึงรากฐานแนวความคิดเพื่อแก้ไขช่องว่างของกฎหมายได้อย่างถูกต้อง และรองรับถึงอนาคตด้วย ซึ่งสิ่งเหล่านี้จะเกิดขึ้นได้เมื่อเข้าใจถึงความเป็นมาของแนวความคิด และเจตนารมณ์ที่แท้จริงของบทบัญญัติวิทยานิพนธ์ฉบับนี้วิเคราะห์ถึงการจัดเก็บภาษีเงินได้จากสถานประกอบการถาวรภายใต้กฎหมายไทยซึ่งรวมถึงกรณีการจัดเก็บภาษีในกรณีวิสาหกิจต่างประเทศที่ไม่ได้เป็นคู่สัญญาในอนุสัญญาภาษีซ้อนฯ ด้วย
DOI: 10.14457/tu.the.2016.902
title: มาตรการทางกฎหมายว่าด้วยทำเนียบการปลดปล่อยและเคลื่อนย้ายมลพิษจากโรงงาน

description: วิทยานิพนธ์นี้มีวัตถุประสงค์ในการศึกษาแนวคิดและองค์ประกอบพื้นฐานที่เกี่ยวข้องกับระบบทำเนียบการปลดปล่อยและเคลื่อนย้ายมลพิษ (Pollutant Release and Transfer Registers : PRTR) รวมถึงมาตรการทางกฎหมายว่าด้วยทำเนียบการปลดปล่อยและเคลื่อนย้ายมลพิษที่ปรากฏอยู่ในปัจจุบัน ทั้งกฎหมายระหว่างประเทศและกฎหมายต่างประเทศ รวมทั้งกฎหมายไทยที่เกี่ยวข้อง โดยจำกัดขอบเขตการศึกษาเฉพาะแหล่งกำเนิดมลพิษประเภทโรงงาน ทั้งนี้ เพื่อวิเคราะห์ปัญหาในการจัดทำทำเนียบการปลดปล่อยและเคลื่อนย้ายมลพิษจากโรงงานในประเทศไทย ตลอดจนเพื่อหาแนวทางข้อสรุปและข้อเสนอแนะในการแก้ไขปัญหาดังกล่าว จากการศึกษาพบว่า ประเทศไทยยังไม่มีกฎหมายเฉพาะว่าด้วยทำเนียบการปลดปล่อยและเคลื่อนย้ายมลพิษ ทั้งกฎหมายที่ปรากฏอยู่ในปัจจุบันก็ไม่อาจนำมาอนุโลมใช้แทนได้ เนื่องจากขาดองค์ประกอบพื้นฐานและสาระสำคัญของระบบทำเนียบการปลดปล่อยและเคลื่อนย้ายมลพิษ โดยกฎหมายที่เกี่ยวข้องกับการแจ้งข้อมูลของโรงงานส่วนใหญ่ได้กำหนดให้ผูประกอบกิจการโรงงานรายงานข้อมูลเกี่ยวกับระดับความเข้มข้นของมลพิษ ซึ่งแตกต่างจากการรายข้อมูลตามระบบทำเนียบการปลดปล่อยและเคลื่อนย้ายมลพิษอันเป็นการรายงานข้อมูลเป็นปริมาณต่อระยะเวลาการปลดปล่อย รวมทั้งยังไม่ครอบคลุมถึงการกำหนดให้รายงานปริมาณการเคลื่อนย้ายมลพิษในน้ำเสียหรือของเสียออกนอกโรงงานเพื่อบำบัดหรือกำจัด ดังนั้น วิทยานิพนธ์นี้จึงมุ่งนำเสนอแนวทางการแก้ไขเพิ่มเติมมาตรการทางกฎหมายว่าด้วยทำเนียบการปลดปล่อยและเคลื่อนย้ายมลพิษจากโรงงาน โดยกำหนดหน้าที่ของโรงงานในการแจ้งข้อมูลเกี่ยวกับทำเนียบการปลดปล่อยและเคลื่อนย้ายมลพิษจากแหล่งกำเนิดมลพิษประเภทโรงงาน รวมทั้งกำหนดอำนาจหน้าที่ของพนักงานเจ้าหน้าที่ตามกฎหมายในบางประการ ตลอดจนกำหนดหลักเกณฑ์ในการจัดทำทำเนียบการปลดปล่อยและเคลื่อนย้ายมลพิษในส่วนที่ถือเป็นสาระสำคัญ อาทิ ประเภทของโรงงานที่จะตกอยู่ภายใต้บังคับแห่งกฎหมายดังกล่าว ประเภทมลพิษ การดำเนินการเกี่ยวกับมลพิษและปริมาณมลพิษ ประเภทตัวกลางสิ่งแวดล้อมซึ่งรองรับมลพิษ ข้อมูลที่ต้องรายงาน รอบระยะเวลาในการรายงานข้อมูล และประเด็นความลับทางการค้า นอกจากการแก้ไขเพิ่มเติมมาตรการทางกฎหมายแล้ว หน่วยงานของรัฐผู้มีอำนาจดำเนินการตามกฎหมายควรได้รับการสนับสนุนในด้านบุคคลกร งบประมาณ และองค์ความรู้ที่เกี่ยวข้อง อนึ่ง หน่วยงานของรัฐดังกล่าวจะต้องให้ความรู้ที่เกี่ยวข้องแก่ประชาชนอย่างเพียงพอ เพื่อสร้างความเข้าใจและความตระหนักในความสำคัญของระบบทำเนียบการปลดปล่อยและเคลื่อนย้ายมลพิษ รวมทั้งควรมีการกำหนดมาตรการจูงใจในทางชื่อเสียง เพื่อเพิ่มแรงจูงใจให้แก่โรงงานในการปฏิบัติตามกฎหมาย
DOI: 10.5281/zenodo.1238147
title: Binary Black-Hole Simulation Sxs:Bbh:0916

description: Simulation of a black-hole binary system evolved by the SpEC code.
DOI: 10.5281/zenodo.1238149
title: Binary Black-Hole Simulation Sxs:Bbh:0769

description: Simulation of a black-hole binary system evolved by the SpEC code.
DOI: 10.5281/zenodo.1239223
title: Binary Black-Hole Simulation Sxs:Bbh:1258

description: Simulation of a black-hole binary system evolved by the SpEC code.
DOI: 10.5281/zenodo.1239224
title: Binary Black-Hole Simulation Sxs:Bbh:1258

description: Simulation of a black-hole binary system evolved by the SpEC code.
DOI: 10.5281/zenodo.1239226
title: Binary Black-Hole Simulation Sxs:Bbh:1232

description: Simulation of a black-hole binary system evolved by the SpEC code.